b'\n_START_ARTICLE_\nFitoplankton\n_START_PARAGRAPH_\nFitoplankton (tudi Phytoplankton) je droben rastlinski organizem, ki prosto lebdi v vodi in se pasivno premika z vodnimi tokovi. Je najve\xc4\x8dji proizvajalec kisika na zemlji. Ko po dnevu ali dveh odmre, pade na morsko dno v obliki ogljika.\n_START_SECTION_\nOpis fitoplanktona\n_START_PARAGRAPH_\nFitoplankton so mikroskopske rastline, ki \xc5\xbeivijo v oceanih. Obstaja veliko vrst fitoplanktona od katerih, ima vsaka razli\xc4\x8dno obliko. Fitoplankton bujno raste v morjih po vsem svetu in so temelj morske prehranjevalne verige. Majhne ribe in nekatere vrste kitov se z njimi prehranjujejo. Rast fitoplanktona je dober pokazatelj sprememb v naravnem okolju. Ker s svojim delovanjem vpliva na svetovno podnebje, je poglavitni interes mnogih svetovnih oceanografov.\n_START_SECTION_\n\xc5\xbdivljenjski ciklus fitoplanktona\n_START_PARAGRAPH_\nKot elektrarna na kopnem potrebuje fitoplankton za svojo rast son\xc4\x8dno svetlobo, vodo in hranila. Najve\xc4\x8d ga je na povr\xc5\xa1ini morske gladine ali blizu nje, ker je tam veliko son\xc4\x8dne svetlobe. Prav tako kot kopenske rastline vsebujejo pigment klorofil, ki jim daje zelenkasto barvo. Klorofil uporabljajo rastline za fotosintezo s katero razgrajujejo CO\xe2\x82\x82, ogljikove hidrate pa uporabljajo za temeljni razvoj._NEWLINE_Ozra\xc4\x8dje je bogat vir plina ogljikovega dioksida, ki se na milijone ton raztopi v oceanih vsako leto. Kljub temu, da ima fitoplankton hrane veliko, potrebuje za svoje pre\xc5\xbeivetje \xc5\xa1e veliko \xc5\xbeeleza. Ko je povr\xc5\xa1ina vode hladna je vodni steber nestabilen in voda iz globin tako priteka na povr\xc5\xa1je. Tak\xc5\xa1na voda za sabo prina\xc5\xa1a bistveno ve\xc4\x8d hrane s katero se hrani fitoplankton. Toda, ko je povr\xc5\xa1inska voda topla (pojav El Ni\xc3\xb1o) je vodni steber bolj stabilen, hladna voda ostaja v globinah in s tem tudi hrana. Ta pojav upo\xc4\x8dasni dovajanje hranljivih snovi. Zato fitoplanktoni stradajo in s tem tudi ribe in nekatere vrst kitov, ki so odvisni od te hrane._NEWLINE_V idealnih pogojih \xc5\xbeivi pribli\xc5\xbeno od enega do dva dneva. Ko umre, potone na dno. \xc5\xbde skozi celi \xc4\x8das je ocean postal glavni izvor shranjevanja atmosferskega ogljika. Pribli\xc5\xbeno 90\xc2\xa0% vse svetovne koli\xc4\x8dine ogljika le\xc5\xbei na dnu morja, predvsem v obliki mrtve biomase.\n_START_SECTION_\nKako fitoplankton vpliva na globalne spremembe\n_START_PARAGRAPH_\nKot je bilo re\xc4\x8deno, Fitoplankton uporablja ogljikov dioksid za fotosintezo. Ve\xc4\x8dja kot je populacija fitoplanktona, ve\xc4\x8d ogljikovega dioksida potegne iz ozra\xc4\x8dja, torej je ni\xc5\xbeja povpre\xc4\x8dna temperatura na zemlji zaradi toplogrednega plina. Znanstveniki so odkrili, da lahko glede na populacijo fitoplanktona se podvoji njihovo \xc5\xa1tevilo na dan. Z drugimi besedami, fitoplankton se zelo hitro odzove na spremembe v njihovem okolju. Velike populacije tega organizma, ki se ohranjajo v dobi \xc4\x8dasa, bi lahko znatno zni\xc5\xbeale, ravni \xe2\x80\x93 emisije atmosferskega ogljikovega dioksida in posledi\xc4\x8dno zni\xc5\xbeale povpre\xc4\x8dne temperature na Zemlji.\n_START_SECTION_\nFitoplankton kot kazalci sprememb\n_START_PARAGRAPH_\nKot je bilo tudi \xc5\xbee omenjeno koli\xc4\x8dina fitoplanktona, je odvisna od son\xc4\x8dne svetlobe, hranljivih snovi in vode za pre\xc5\xbeivetje. Fizikalne in kemijske variacije na\xc5\xa1tetih sestavin za pre\xc5\xbeivetje bo vplivala s \xc4\x8dasom na dolo\xc4\x8deni obmo\xc4\x8djih o koncentraciji fitoplanktona. Populacije teh morskih rastlin se bodo pove\xc4\x8dale ali zmanj\xc5\xa1ale, ker se hitro odzovejo na spremembe v njihovem okolju._NEWLINE_Spremembe trendov za dolo\xc4\x8deno populacijo fitoplanktona kot so: gostota, stopnja rasti populacije rastline, opozorijo okoljevarstvenike na lokalne okoljske spremembe. S primerjavo teh fitoplanktonskih trendov z ostalimi meritvami in temperaturo, se lahko znanstveniki nau\xc4\x8dijo, kako fitoplankton kljubuje klimatolo\xc5\xa1kim in okoljskim spremembam._NEWLINE_Za \xc4\x8dlove\xc5\xa1ko oko se zdi ocean v odtenkih modre ali modro-zelene barve. Iz vesolja satelitski senzorji lahko zaznajo rahle razlike teh barv. Razli\xc4\x8dne barvne odtenke oceana ka\xc5\xbeejo na razli\xc4\x8dno prisotnost koncentracij usedlin organskih snovi ali celo fitoplanktona._NEWLINE_Zaradi svojega pigmenta, to je klorofil fitoplanktona selektivno absorbirajo rde\xc4\x8di in modri spekter svetlobe (za fotosintezo) in oddajajo zeleno svetlobo (kisik). Torej je morje v obmo\xc4\x8djih z visoko koncentracijo fitoplanktona prikazan kot modro-zelen do zelen odtenek, odvisno od vrste in gostote fitoplanktona._NEWLINE_Razlaga slik: To je zaporedje slik oceanov SeaWiFS, barve posnetkov ka\xc5\xbeejo na vpliv nedavnega pojava El Ni\xc3\xb1o na produktivnost fitoplanktona okoli otoka Galapagos v Tihem oceanu. Leva slika je bila posneta 1997-98 (vpliv morskega toplega toka El Ni\xc3\xb1a), desna slika pa v dana\xc5\xa1njem \xc4\x8dasu (vpliv La Ni\xc3\xb1a)'